NaiveNeuron/SloPal huggingface dataset:
Brocka, Július, poslanec NR SR (2015-04-15):
Pán poslanec Zajac, mňa zaujalo na vašom vystúpení viac vecí a rád by som vás doplnil, aj keď som mal pripravené iné veci. Ja si myslím, že to, čo povedal kolega Alojz Přidal, ste vy mali povedať, že tu sa viacerí zrazili s koňom. Naozaj, tí predrečníci zo SMER-u, a to je jedno, ktorý, či ten posledný. Prosím vás, 260 mil. eur bol schopný uniesť štátny rozpočet v čase, keď bol, miliónov eur bol schopný uniesť štátny rozpočet na splátky PPP projektov. A vtedy bol štátnym tajomníkom ministra financií predseda parlamentu Pellegrini. A vy ste chceli za 700 mil. ročne zazmluvniť? Za 30 rokov je to 200, čo dvesto, 630 mld. slovenských korún, 21 mld. eur! To je jeden a pol štátneho rozpočtu. Prosím vás, toto niekto chce obhajovať? A keď to Figeľ zrušil, toto keď Figeľ zrušil, to je pre vás dôvod na jeho odvolanie? Ako naozaj máte Pána Boha pri sebe? Toto ste vy dali do dôvodovej správy? Nielen to, že tu namietate, že Figeľ podpisoval, čo Figeľ, veď nakoniec to váš minister nasledujúci Počiatek podpisoval zmluvy pod odhadom štátnej expertízy. A vy za toto idete Figeľa odvolávať? Prosím vás, je to akt zúfalstva, naozaj! My ideme do turbulentnej doby, páni, dnes z večera na ráno môžete zaniknúť, ako HZDS, uvidíte. Toto vás čaká, lebo toto vám ľudia nemôžu prepáčiť.
M. Dzurinda, predseda vlády SR: (2003-04-10):
Tá vecná podstata toho stanoviska, pán poslanec, je taká. Hedging kurzu dolára ani eura voči slovenskej korune nie je možný vzhľadom na minimálnu kapacitu slovenského finančného trhu a Fond národného majetku nemohol takúto transakciu urobiť ani z legislatívnych dôvodov. Pri podobných privatizáciách sa hedging nepoužíva, ani pri privatizáciách v okolitých štátoch, rovnako sa nepoužíva ani pri zahraničných úveroch, ktoré Slovensko, či iné štáty čerpajú. Hedging navyše nie je zadarmo. Naopak, jeho cena je najmä v prípade, keď nie je možné určiť ukončenie transakcie, ako je to pri takýchto transakciách bežné, značne vysoká. Toto je meritum vecného postoja vicepremiéra a ministra financií, ktorý je vám permanentne k dispozícii na dovysvetlenie tejto témy. Všetko, pán predsedajúci.
Šalitroš, Radomír, poslanec NR SR (2024-05-09):
Ďakujem, pán predsedajúci. Ja by som chcel faktickou poznámkou reagovať na pána Szalaya. Páči sa mi, ako hovoril a v jednu chvíľu som si myslel, že sme vo Švajčiarsku, a ale, bohužiaľ, nie sme. Naše zdravotníctvo je v takom stave, v akom je. A treba si uvedomiť, že za posledných tridsať rokov tu štát nevybudoval ani jednu novú nemocnicu a neurobil ani také veľké rekonštrukcie, ako naša pani ministerka Dolinková teraz plánuje. Takže treba akceptovať to, že najprv musela hasiť to, čo po vás tuná ostalo, a áno, aj vy ste boli v koalícii minulé volebné obdobie, nepočul som, že by ste boli taký kritický voči vašim koaličným partnerom, ktorí riadili ministerstvo zdravotníctva. A aj preto ja dôverujem pani ministerke Dolinkovej a verím, že bude prvá ministerka, ktorej sa podarí postaviť aj novú nemocnicu, aj urobiť aj veľkú rekonštrukciu, ako je v pláne. A na pani poslankyňu Jurík, ja myslím, že je normálne, že aj pani ministerka si odbehne na hygienickú prestávku. Ďakujem.
Pčolinský, Peter, podpredseda NR SR (2023-06-27):
Ďakujem pekne. No v tomto, Milan, ja nesúhlasím s tebou, že to sa nedá kvantifikovať. Ono sa to dá kvantifikovať, pretože ty dnes vieš povedať, koľko zmlúv o stavebnom sporení je uzavretých, ty vieš predpoklad urobiť nejakú predikciu, koľko v prípade takejto úpravy stavebné sporiteľne vedia, oni majú veľké analytické tímy, vedia tu takúto štatistiku a predikciu vývoja urobiť, je to štandardný proces pri tvorbe obchodných plánov. Čiže ono sa to dá. Ku kolegovi Lehotskému. No, Tomáš, ja nesúhlasím, že tých 70 percent, ktoré dnes banky poskytujú, je to kvôli bonite, je to skôr kvôli likvidite nehnuteľnosti založenej, pretože ty keď dnes poskytneš 140-tisíc euro na 200-tisícovú nehnuteľnosť, tak tvoja delikvencia v prípade, ak sa dostaneš do delikvencie, tak jednoducho tá nehnuteľnosť sa vždy dá jednoduchšie predať za nižšiu cenu a vrátia sa ti tie náklady, ktoré si, ktoré si mal s poskytnutím úveru, ako keby si mal ju predávať za plnú cenu, dajme tomu za trhovú cenu, lebo, samozrejme, ty skôr predáš 200-tisícovú nehnuteľnosť za 150-tisíc a si rád, že sa ti vrátili peniaze ako za nejakú tú trhovú cenu. Ale zase u tých bánk, banky majú veľmi dobre nastavenú bonifikáciu klientov a riadenie rizík, pretože tá delikvencia u bánk, aby kolegovia pochopili, delikvencia znamená počet, resp. kvantifikácia nesplácaných úverov. Tá delikvencia je veľmi, veľmi, veľmi nízka pri hypotekárnych úverov. Myslím, že je na úrovni okolo jedného alebo dvoch percent. Môžem sa mýliť, ale je veľmi nízka. Kdežto pri stavebnom sporení tieto, tieto odhady ja nemám, aká tam bola delikvencia, ale tam bol práve problém v minulosti s dokladovaním stavebných úverom, resp. účelu, účelu poskytnutia prostriedkov a keďže nemôžem vystúpiť... (Prerušenie vystúpenia časomerom.)
Laurenčík, Milan, podpredseda NR SR (2021-12-07):
Pán poslanec Miroslav Urban s faktickou poznámkou.
Glváč, Martin, podpredseda NR SR (2019-06-20):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Pčolinský, nech sa páči.
J. Halecký, poslanec: (2007-04-13):
Ja sa chcel len opýtať, či to, za čo chceme odvolať pána ministra, sú činy alebo slová. Myslím si, že činy mu preukázať nevieme. Teraz poďme k tým slovám, ktorými vraj podporuje korupciu. Chcem sa opýtať, či svojimi výrokmi znížil štátny rozpočet aspoň o korunu? Či poškodil štátny rozpočet? Alebo či poškodí v budúcnosti? Chcem sa opýtať, či svojimi výrokmi, ktoré ja považujem tiež za nie príliš šťastné a vhodné, či učí našich zbrojárskych alebo cudzích zbrojárskych expertov korupcii? Myslím si, že tieto mechanizmy sú všeobecne známe a zaužívané a ničomu nikoho nič neučí. Takže záver je taký, že pre činy ho odvolať nemôžeme a pre slová môžeme ho trošku pokarhať, ale myslím si, že nič závažné také neurobil, aby bola kvôli tomu zvolávaná mimoriadna parlamentná schôdza. Ďakujem.
M. Hort, podpredseda  NR SR: (2007-09-13):
Teraz dávam možnosť prihlásiť sa do rozpravy ústne – pani poslankyňa Klára Sárközy. Končím možnosť prihlásiť sa do rozpravy ústne. Pani poslankyňa, nech sa páči, máte priestor v rozprave. Poprosím všetkých poslancov, ktorí reagujú z miesta s faktickými poznámkami, keby hovorili trošku ďalej od mikrofónu, aby sa to dalo lepšie prepisovať tým, ktorí sa s tým potom trápia. Ďakujem pekne.
B. Bugár, podpredseda NR SR: (2005-06-23):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko k rozprave? Nech sa páči, máte slovo. J. Drgonec, poslanec: Ďakujem. Veľmi stručne. Je nevyhnutné, aby sme v prípade schválenia zákona schválili zmenu účinnosti, pretože v opačnom prípade by sme schválili zákon, ktorý by hneď v momente schválenia vlastne bol v rozpore s ústavou, pretože by odnímal prezidentovi právo vrátiť zákon s pripomienkami do 15 dní. Len malé upozornenie na obhajobu ústavnoprávneho výboru. My, samozrejme, o tomto práve prezidenta vieme a nechceli sme ho porušiť, ale k posunu došlo z toho dôvodu, že na minulej schôdzi Národnej rady bolo hlasovanie o tejto otázke odročené na túto schôdzu. Ďakujem.
Kollár, Boris, predseda NR SR (2023-03-15):
Ďakujem pekne, prosím, druhý procedurálny návrh pán Kmec.
Matovič, Igor, poslanec NR SR (2023-12-12):
Takže viacerí ste to tu, či už Viskupič, Kišš, v podstate aj Kamenický sa snažíte teda nahovoriť, že teda dobre, že rozpočet 2023 za neho je zodpovedný Matovič. No jednoducho, Matovič síce bol do 23. decembra minulého roku ministrom financií, ale o tom aká finálna podoba rozpočtu bude, rozhodovala strana SaS. Bez ich hlasov by ten rozpočet neprešiel, preto zástupci strany SaS vydierali, ako už nevládny a nekoaličný subjekt, to znamená, že za celý rozpočet plnú zodpovednosť nesie strana SaS, lebo bez ich hlasov ten rozpočet by schválený nebol. Potom k zavádzaniu alebo klamstvu pána Kamenického. Zrazu tu hovorí o zvyšovaní dlhu. Veľmi dobre vie, že podstatné je zvyšovanie čistého dlhu a nie hrubého. To, že ja som vyfasoval po vás, pán Kamenický, 1,5 mld. v štátnej pokladnici, nafutrovali sme ju s 12 mld., že sme si zobrali pôžičky, keď sme si ju mohli zobrať v mene Slovenskej republiky za 0-percentný úrok na 10 rokov, tak som iba týmto jedným krokom ušetril tejto republike 4 mld. eur na úrokoch. Čiže je jasné, že keď dám do štátnej pokladnice napožičiavané peniaze za 0-percentný úrok, ktoré sa nemusia ešte splatiť, lebo ešte len čakajú na to, že sa použijú na splátky pôžičiek. Jasné, že to zvýši dlh, samozrejme. Ale pozrime sa skorej na niečo iné. Pozrime sa na čistý dlh, ako sme teda zvyšovali. My sme alebo vy ste počas krízy 2008 a 2010, kedy bola výrazne menšia kríza ako teraz, vy ste zvýšili o 14,5 percentuálneho bodu čistý dlh. My o 4,5 počas všetkých kríz za 3 roky. Trikrát lepšie hospodárenie, vy ste mali jednu banálnu krízu a my sme mali tri roky kríz. (Potlesk.)
Bugár, Béla, podpredseda NR SR (2011-06-29):
Odpovedať by mal pán poslanec Raši, nech sa páči. (Hlas v sále.) Má sa prihlásiť podľa rokovacieho poriadku. Nech sa páči.
Hort, Milan, podpredseda NR SR (2011-02-02):
Ďalej do rozpravy je prihlásený pán poslanec Rafael Rafaj. Nech sa páči.
A. Belousovová, podpredsedníčka NR SR: (2007-06-28):
A ďalej v rozprave vystúpi pán poslanec Markovič. Nech sa páči, pán poslanec, máte slovo.
Figeľ, Ján, podpredseda NR SR (2013-09-12):
Ďakujem pekne. Nech sa páči zaujať miesto pre spravodajcov. Otváram teraz rozpravu, do ktorej som nedostal žiadnu písomnú prihlášku. Takže sa chcem spýtať, či sa chce niekto prihlásiť teraz ústne do rozpravy k voľbe podpredsedov NKÚ. Nie je tomu tak. Vyhlasujem rozpravu za skončenú. Pán spravodajca, chcete niečo k tomu dodať? (Reakcia spravodajcu.) Nie je tomu tak. (Obsadenie rečníckeho pultu poslancom Hlinom.) Ctené dámy, vážení páni, nepovažujem ani za účelné, ani za dôstojné, aby takéto silencium, vyčkávanie tu bolo. Nemám moc meniť alebo upresniť rokovací poriadok, preto, aby bol lepšie využitý čas už či rokovaniami klubov alebo výborov, navrhujem prestávku, teda vyhlasujem prestávku do 17.00 hodiny. (Reakcia z pléna.) No veď, samozrejme, o 17.00 hodine bude hlasovanie o tom, čo bolo prerokované, a výsledky hlasovania o Najvyššom kontrolnom úrade. Ďakujem pekne. (Prestávka.) (Po prestávke.)
Hrnčiar, Andrej, podpredseda NR SR (2018-06-19):
Takže vyhlasujem všeobecnú rozpravu za skončenú. (Reakcia ministra.) Takže nech sa páči, pán minister.
Matejičková, Zuzana, poslankyňa NR SR (2023-12-06):
Ďakujem pekne. Pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 49, v skrátenom legislatívnom konaní.
I. Štefanec, poslanec: (2007-09-20):
1. Nízka priepustnosť pohraničného prechodového uzla Čierna nad Tisou – Čop, hoci kapacita tohto priechodu je značná, posielajú sa iba štyri páry ucelených vlakov denne. 2. Zastaraný vozňový park ukrajinských železníc, čím vzniká chronický nedostatok širokorozchodných vozňov. 3. Je to tarifná politika ukrajinskej i ruskej železnice, ktorá je diskriminujúca pre našich prepravcov, keď požaduje táto až 65-percentnú prirážku vo veľkokapacitných článkových vozňoch. Tento stav brzdí rozvoj vzájomných obchodných vzťahov a hlavne znižuje konkurencieschopnosť našich exportérov. Vážený pán minister, situácia je v bode, keď bez aktívneho zásahu slovenskej vlády riešenie nahromadených problémov nie je reálne. Nechať priechodnosť toku tovaru smerom na východ len tak napospas ukrajinským a slovenským železniciam, je podľa môjho názoru trestuhodná nezodpovednosť. Preto by som sa chcel obrátiť na vás a opýtať sa, aké kroky ste naplánovali, aby ste pomohli slovenským exportérom a prepravcom presadiť sa na východných trhoch. Ďakujem veľmi pekne.
J. Brocka, poslanec: (2004-01-22):
Predmetný návrh z formálnoprávnej stránky spĺňa všetky náležitosti návrhu zákona uvedené v § 67 a 68 zákona o rokovacom poriadku, aj náležitosti určené v legislatívnych pravidlách. Z vecného hľadiska ho už uviedol pán minister a uviedol i to, že z dôvodu potreby harmonizovať náš právny poriadok v tejto oblasti s právom Európskej únie bolo nevyhnutné vypracovať tento návrh novely zákona. Ja sa s týmito dôvodmi stotožňujem. Pán podpredseda, môžete otvoriť rozpravu.
V. Veteška, podpredseda NR SR: (2004-09-09):
P. Rusko, podpredseda vlády a minister hospodárstva SR: Veľmi stručne môžem povedať, že duálny stav napravíme, aj logicky vychádza z toho, že niektoré veci sa pohýbali skôr a niektoré neskôr, takže bude asi záujem do konca roka predložiť novelu, ktorá tento stav napraví tak, aby bola aj pôdohospodárska pôda, resp. lesná, orná, aj pôda lesná v rovnováhe, pokiaľ ide o platenie odvodov a resp. peňazí za vyňatie z fondov. Ďakujem.
Novotný, Viliam, poslanec NR SR (2015-07-02):
Ďakujem pekne za slovo. Najprv by som chcel povedať k tomu sporu, ktorý vedie pán poslanec Mičovský, alebo ktorý vedú proti pánovi poslancovi Mičovskému, že ja som sa raz v presvedčení, že ako občan konám správne, tak raz sa nahlas vyjadril v médiách, že došlo k porušeniu zákona, všetky príslušné orgány aj nakoniec povedali, že došlo k porušeniu zákona, ale ten, kto bol zodpovedný za toto porušenie zákona, ma zažaloval za to, že som ho urazil na cti. A neuveríte, ale ja som ten súd prehral. To znamená, že pýtal som sa vtedy pani sudkyne, či to myslí naozaj vážne, že aký to dávame my príklad občanom, že tak keď niekto povie, že došlo k porušeniu zákona, tak aby sa ešte bál, že ten, kto ten zákon porušil, ho zažaluje a on bude nakoniec potrestaný za to, že povedal pravdu. Ale teraz idem k tomu obsahu, o ktorom hovoril pán poslanec Mičovský. Ja som hovoril o tom, že v zdravotníctve verejné obstarávania na prístrojovú techniku prebiehajú tak, že známe firmy zorganizujú verejné obstarávanie, víťaz je od začiatku do konca viac-menej jasný, ceny sú neuveriteľne vysoké a firmy nám zahrajú verejné obstarávanie. A počujem od pána poslanca Mičovského, že niečo podobné prebieha aj v lesoch, v hospodárstve, v lesníctve. To znamená, tí, ktorí naozaj vedia, tí nemajú šancu, pretože uspejú firmy, ktoré síce nie celkom vedia, ale vedia vyhrať hlavne súťaž. Čo je najhoršie, niečo podobné prebieha aj pri čerpaní eurofondov. Sú všeobecne známe firmy, ktoré ich vedia dosledovať, ktoré navštevujú starostov a vysvetľujú im, že keď oni budú dosledovávať projekt, tak určite budú úspešní. Ak oni nebudú dosledovávať projekt, tak nemajú šancu. Hovorím to len preto, lebo dnes som zhodou okolností bol s pani predsedníčkou Úradu pre verejné obstarávanie, a tá mi vysvetľovala, že keď ale verejné obstarávanie v zmysle zákona prebehne čisto, ona s tým nemôže nič urobiť. Ale mňa ako zástupcu ľudí ide šľak trafiť, že takýmto spôsobom sa tu plytvajú verejné zdroje.
Hrnčiar, Andrej, podpredseda NR SR (2018-09-17):
Pán poslanec Bublavý.
Benčík, Ján, poslanec NR SR (2022-12-07):
Ďakujem pekne, pán predsedajúci. Pani poslankyňa, páni poslanci, bez toho, aby som chcel akokoľvek podsúvať predkladateľovi nejaké zlé úmysly, nadviažem na to, čo povedal už kolega Lehotský. Slovensko funguje na princípe zastupiteľskej parlamentnej demokracie. A v tomto systéme je referendum ako nástroj priamej demokracie tak trochu cudzorodým až kontaminujúcim prvkom. Ale inštitút referenda máme a možnosť, aj občania prostredníctvom neho majú možnosť vyjadriť sa ku mnohým otázkam verejného záujmu s výnimkou základných ľudských práv a slobôd a vecí týkajúcich sa peňazí, teda daní, odvodov či štátneho rozpočtu. Nie náhodou ale že viaceré zavedené parlamentné demokracie inštitút referenda vôbec ani nepoznajú. Ináč otázka referende, referenda sa venoval František Šebej, ktorý v tejto sále strávil pomerne dosť, možno časť svojho života. On túto problematiku spracoval vo viacerých blogoch. A priamo v nich na historických príkladoch ilustroval, ako sa práve prostredníctvom referenda, a nielen jedného, ale série referend, dostali k moci a v podstate rozšírili svoje právomoci napríklad Napoleon Bonaparte a Adolf Hitler. Z toho je vidieť, že dobre motivovaný ľud dokáže prostredníctvom referenda urobiť veci, ktoré môžu mať veľmi neblahé následky. A ja preto osobne, hoci teda vravím, referendum u nás je akceptované a táto otázka, či je možné dnes skrátiť volebné obdobie, nie je vyňatá z tejto právomoci. Ja sa osobne prihováram, že považujem to za veľmi nevhodné a skutočne, ako to povedali viacerí, dá potom možnosť na permanentnú volebnú kampaň, ktorá prehluší ako všetko ostatné, a tá strana alebo tie strany, ktorým občania vo voľbách vyslovia svoju dôveru a umožnia im zúčastniť sa na spravovaní vecí verejných, potom nemajú žiadnu možnosť vlastnej realizácie, vlastného programu stále pod tlakom populistických vystúpení tých, ktorí vo voľbách buď neuspeli, alebo ak aj uspeli, nestali sa súčasťou vlády. Preto ja osobne túto otázku ako nepovažujem za dôvodnú a ja osobne za to hlasovať nebudem. Ďakujem.
Martinák, Ľuboš, poslanec NR SR (2011-09-14):
Ďakujem za slovo. Pán podpredseda vlády a pán minister dopravy, vypočuli sme si tu vaše už známe reči o diaľniciach, budeme, chceme, uvidíme, budeme sa snažiť. Vám však, vy však osobne zodpovedáte aj za železničnú dopravu, a preto rád využijem túto možnosť. Som z Medzilaboriec, som zvedavý, čo odpoviete na túto otázku. Za vlády Roberta Fica osobné vlaky z Humenného, aj ten posledný, išiel ešte zo stanice hlavnej do stanice Medzilaborce-mesto, ktorá je vzdialená 2,5 km od hlavnej stanice. Počnúc vašou vládou drvivá väčšina, 90 %, osobných vlakov ide len do stanice hlavnej, do mesta už nie. Vôbec uvedomili ste si doteraz, že u nás žije hlavne prestarlé obyvateľstvo? Nie každý má synov, dcéry doma, aby ich potom odviezol. Je to skutočne veľká hanba. Môžte si to preveriť na grafikonoch z minulosti. Pán minister, kde sú vaše predvolebné sľuby ohľadom rozvoja aj odľahlých regiónov? Skúste skutočne si preveriť a pre budúcnosť už nehlásajte vodu a nepite víno. Čiže ja by som to takto zjednodušil, nie je to vôbec smiešne. Je to skutočne do plaču a je to skutočne vaša hanba. Aj z týchto predvolebných sľubov a ich plnenia v realite sú skutočne dôvody, že pani premiérka nie je skutočne ženou na svojom mieste a je len takzvanou premiérkou. Ďakujem.
P. Paška, predseda NR SR: (2007-09-13):
Keď dovolíte, otváram rozpravu a písomne som dostal prihlášku za kluby SMK pán poslanec Szigeti, za SMER – sociálnu demokraciu pani poslankyňa Nachtmannová. Potom ďalej písomne sú prihlásení pán poslanec Devínsky, pani Szögedi, pán Andruskó. A do rozpravy požiadala ako prvá pani spravodajkyňa. Nech sa páči, máte slovo.
Suja, Miroslav, poslanec NR SR (2021-05-27):
(Minister financií vstal z miesta navrhovateľa, prešiel poza chrbát rečníka, niečo hovoriac.) Kľud, ja kľudne budem špinavec, mne to nevadí.
Paška, Pavol, predseda NR SR (2014-03-18):
Pán poslanec Mikloško.
Osuský, Peter, poslanec NR SR (2013-10-30):
Ďakujem pekne, pán predseda. Vážená snemovňa, vážený pán poslanec Hlina, nuž, to čo ste vymaľovali, nie je veľmi povzbudivé a možno to aj nie je veľmi ďaleko od pravdy, o to je to smutnejšie. Ale v zásade sa celý svoj život držím toho prostého, že na to, aby víťazilo zlo, stačí, aby dobrí alebo slušní ľudia nerobili nič. Tak sa hľadím stavať tam, kde si myslím, že by som mal stáť, hľadím sa hovoriť to, čo si myslím, že je pravda, a nemám problém povedať to komukoľvek a potom si za tým stáť. Takže nemám obavu, že niekto porušuje so mnou dôvernosť môjho ústneho prejavu, pretože zrejme by som si za tým stál aj tak, aj tak. Keď vznikol dôvod na spomenutie mena Zuzany Piussi, tak sa jednalo o film o nemoci tretieho stavu. Jednalo sa teda o súdnictvo, ktoré je iste v tejto krajine, a to nehovorím plošne, pretože stále sa domnievam, že existuje väčšina statočných sudcov, ale predsa len niektorými členmi tohto stavu kontaminované natoľko, že je problém plošne použiť pekné anglické Right Honourable, vaša ctihodnosť. Áno, ctihodní sudcovia sa súdmi bránia proti morálnemu hodnoteniu. Tak to je. A hŕstka investigatívnych novinárov a jedincov sa snaží čeliť tejto chorobe. Áno, balkón je v zásade prázdny, novinári tam nie sú. Možnože pre niektorých, ktorí píšu správy do Smotánky, to nie je nosné, pre iných by to možno nosné bolo, ale hlavne nejde ani tak o Zuzanu Piussi a hŕstku jej podobných statočných, ale ide o záujem verejnosti, lebo tí ľudia stoja na predných baštách zápasu. A našou povinnosťou, keď už nám pomáhajú niesť kríž, ktorý by sme mali my ako volení zástupcovia ľudu niesť predovšetkým sami, tak je hádam našou povinnosťou strhávať pred nimi stojace klady, ploty a ostnaté drôty. Tento paragraf je takým ostnatým drôtom, ktorý sa má, tak ako povedal kolega Hlina, zaryť pod kožu a poučiť postihnutého, že nech nelozí tadiaľ, kadiaľ si to mocnejší neprajú. Ja si myslím, že našou úlohou je stáť za svojím a strhávať tieto ostnaté drôty. Ďakujem za pozornosť.
Bugár, Béla, podpredseda NR SR (2010-10-14):
Ďakujem. Dávam slovo spravodajcovi z výboru pre obranu a bezpečnosť pánovi poslancovi Martinovi Padovi. Nech sa páči, pán poslanec.
Zmajkovičová, Renáta, podpredsedníčka NR SR (2013-05-14):
Ďakujem, pán minister. Dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, poslancovi Jánovi Babičovi. Nech sa páči.
Švihura, Richard, poslanec NR SR (2011-05-20):
Vážený pán predsedajúci, vážené panie poslankyne, vážení páni poslanci, vážený pán minister, dovoľte mi z poverenia Výboru Národnej rady Slovenskej republiky pre ľudské práva a národnostné menšiny uviesť spoločnú správu výborov o prerokovaní návrhu na vyslovenie súhlasu Národnej rady Slovenskej republiky s Opčným protokolom k Medzinárodnému paktu o hospodárskych, sociálnych a kultúrnych právach (tlač 231a). Predmetný návrh pridelil predseda Národnej rady svojím rozhodnutím č. 323 na prerokovanie trom výborom: ústavnoprávnemu výboru, zahraničnému výboru a výboru pre ľudské práva a národnostné menšiny ako gestorskému výboru. Určené výbory návrh prerokovali a zhodne odporúčali Národnej rade podľa čl. 86 písm. d) Ústavy Slovenskej republiky vysloviť súhlas s Opčným protokolom k Medzinárodnému paktu o hospodárskych, sociálnych a kultúrnych právach a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pre zákonmi. Gestorský výbor na základe stanovísk výborov zaujal rovnaké stanovisko, teda taktiež odporúča Národnej rade vysloviť súhlas s Opčným protokolom a rozhodnúť, že ide o medzinárodnú zmluvu, ktorá má prednosť pred zákonmi. Pán predsedajúci, skončil som. Otvorte, prosím, rozpravu.
Grendel, Gábor, podpredseda NR SR (2022-03-22):
Tak, kolegovia, možno si to vydiskutujte potom po rozprave. Pán poslanec Jozef Šimko.
Viskupič, Jozef, poslanec NR SR (2017-02-02):
Ďakujem. Ďakujem za názor a myslím si, že naozaj špecifikácia na odborné predpoklady, ale aj nominačná autorita, potom autorita, ktorá volí, ak teda myslíte tú snahu úprimne, sa dostane do nejakej legislatívnej podoby a budeme sa o nej rozprávať. Čo sa týka generálneho riaditeľa alebo teda postu generálneho riaditeľa tam už hearing je. Vždycky ho absolvujeme v priestoroch budovy historickej Národnej rady. Dokonca je tam zo zákona potrebné zabezpečiť aj internetový prenos. A myslím si, že kvalita projektov aj pri poslednom kandidátovi, ktorú môžem hodnotiť na základe toho prenosu aj verejnosť, stúpa, pretože kandidáti, ktorí prídu pripravení, výrazne svietia nad tými, ktorí pripravení neprídu alebo si tam prídu robiť nejaký iný typ či už politickej, alebo osobnej kampane. Preto vítam to, že členovia Rady pre RTVS aj noví alebo budúci členovia retransmisnej rady budú musieť tento proces, či už vo výborovej miestnosti, alebo aj v pléne parlamentu, jednoducho zniesť a aby sme videli nielen životopisy, ale aj ich pripravenosť, akým spôsobom chcú naše mediálne prostredie dozorovať, akým spôsobom ho budú vedieť zveľadiť. A iba tak predostriem, myslím si, že budú mať veľkú úlohu aj súčasní, aby oligarchizácia nášho mediálneho priestoru bola čím ďalej menšia, alebo aby sa postavila nejaká hrádza, tak to treba klásť už aj týmto súčasným nominantom, aj členom týchto rád.
A. Belousovová, podpredsedníčka NR SR: (2008-02-05):
Pani poslankyňa Tkáčová, chcete reagovať na faktickú poznámku? Nie. Keďže sa blíži 17.00 hodina a je dohodnuté hlasovanie, vyhlasujem krátku 5-minútovú prestávku a zároveň prerušujem rokovanie o tomto bode programu. (Prestávka.) (Po prestávke.)
Remišová, Veronika, poslankyňa NR SR (2023-12-06):
Pán predseda, ja mám len otázku, v minulosti fungovala aplikácia eSchôdza, kde sme mohli vidieť poradie, kto je prihlásený do rozpravy, aké, v podstate sledovať priebeh schôdze, teraz to nefunguje. Na prvej schôdzi som si myslela, že ešte vlastne sa zlaďuje systém aj s aplikáciou, ale bola to veľmi užitočná aplikácia Národnej rady a moja otázka je, že či to môžu spojazdniť, bolo to pre všetkých užitočné. Ďakujem
Číž, Miroslav, podpredseda NR SR (2015-02-12):
Ďakujem. Teraz má slovo pani poslankyňa Vaľová.
Paška, Pavol, predseda NR SR (2012-07-24):
Ďakujem pekne. Pán poslanec Osuský bol jediný s návrhom. Pán poslanec, ide o bod 15. Zrejme ste vychádzali zo starého programu. V tom novom, ktorý máte, dámy a páni, rozdaný, je to bod 15. Budeme teraz hlasovať o návrhu pána poslanca Osuského, aby sme vyradili bod 15 z programu 4. schôdze. (Hlasovanie.) 134 prítomných, 53 bolo za, 74 proti, 7 sa zdržalo. Tento návrh sme neprijali. Budeme teraz hlasovať o návrhu programu 4. schôdze ako o celku. Hlasujeme. (Hlasovanie.) 135 prítomných, 86 bolo za, 49 sa zdržalo. Konštatujem, že sme schválili program 4. schôdze Národnej rady. Chcem vás informovať, že tak ako býva zvykom, budeme o prerokovaných bodoch programu hlasovať vždy o 11.00 a 17.00 hodine, pokiaľ, samozrejme, nedôjde k inej dohode. Pristúpime teraz k prvému bodu programu, ktorým je prvé čítanie o vládnom návrhu zákona o ochrane ozónovej vrstvy Zeme a o zmene a doplnení niektorých zákonov . Je to tlač 137, návrh na pridelenie výborom je v rozhodnutí č. 123. Poprosím pána ministra životného prostredia Slovenskej republiky Petra Žigu, aby uviedol vládny návrh.
Klus, Martin, podpredseda NR SR (2019-10-18):
Ďakujem. A ďalšia v rozprave je pani poslankyňa Zimenová.
Mizík, Stanislav, poslanec NR SR (2020-10-20):
Ďakujem za slovo. Pán Blaha (reakcie z pléna a zaznievanie gongu), nuž nebolo len vodné delo, objavili si, sa tam aj gumové projektily a tento zákon je tragédia... (Ruch v sále a prerušenie vystúpenia predsedajúcim.)
J. Richter, poslanec: (2008-10-22):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady o rokovacom poriadku v znení neskorších predpisov. Vychádzajúc z oprávnení, ktoré pre mňa ako spravodajcu vyplývajú z § 73 zákona  o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej  rady Slovenskej republiky z 1. októbra tohto roku podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory Národnej rady: ústavnoprávny výbor, výbor pre financie, rozpočet a menu, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj a Výbor  Národnej rady Slovenskej republiky pre obranu a bezpečnosť.  Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu.
Mikloško, Jozef, poslanec NR SR (2015-12-03):
Ďakujem pekne. Tak dobre sa to počúvalo. Trocha to bolo dlhé už na koniec nášho zasadania štvortýždňového, ale fajn. No zabudli sme na to, čo nedávno bolo v médiách, že u nás máme 60-tisíc voľných pracovných miest, o ktoré nikto nemá záujem. Sú tu a ľudia ich nechcú. Niekto mi hovoril, že v poľnohospodárstve máme 100-tisíc pracovných miest voľných. Nech sa páči, ľudia to nechcú. Chodia zo zahraničia, tí sa o to zaujímajú. To je jedna téma. Druhá téma, mať deti je luxus. Áno, starneme, deti sa nerodia, to je pravda. Ale ja si myslím, že práve vaše liberálne myšlienky, s ktorými prichádzate, to tiež zapríčiňujú. To, že sloboda je bez hraníc „od nem látom do nem látom“, treba všetko skúsiť a tak ďalej, to je tiež jedna z príčin toho, že deti sa nerodia. V Nemecku je veľmi bohatá spoločnosť a tam 30 % ľudí nechce mať žiadne dieťa, 27 % ľudí som niekde, jedno dieťa a dosť a tiež asi okolo tretiny proste žije tak nadivoko, na skúšku, proste vystrieda to a tak ďalej. Čiže to je trend celej spoločnosti. A potom ale, zato som sa prihlásil, keď ste povedali, že úplne hlúpe, čo ste povedali, že nezmyselné ustanovenie v ústave, že manželstvo je zväzok muža a ženy, že to je vlastne príčinou toho, že sa deti nerodia, a to je absolútne nesúvisiace, nekorelujúce. To, že manželstvo je zväzok muža a ženy, vie každý, ale teda to naozaj vôbec nesúvisí s pôrodnosťou. Takže príspevok nebol zlý, ale tie veci, ktoré ste niekde zdôraznili, proste zaujímavé, že vám tie percentá nenosia a už troška dlho ich tu spomínate. Ďakujem.
Baláž, Radovan, poslanec NR SR (2019-06-19):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Podmanický, Ján, poslanec NR SR (2012-09-13):
Vážený pán minister, chcem vám poďakovať za toto vysvetlenie, pretože je potrebné, aby zaznela informácia, že novela Zákonníka práce, ktorá je predložená do prvého čítania, je štandardná a ničím sa nevymyká zo štandardnej európskej právnej úpravy. Dokonca myslím, že tie príklady, ktoré ste povedali vo vzťahu k Nemecku, Francúzsku, prípadne Rakúsku, len svedčia o tom, že aj tie zmeny, ktoré pripravujeme, tak nebudú mať nejaký negatívny dôsledok, napríklad na konkurencieschopnosť alebo na zamestnanosť, respektíve nezamestnanosť. Pretože ak by to tak bolo, tak práve tieto krajiny, ktoré majú podobnú, tú prísnejšiu právnu úpravu, alebo lepšiu ochranu práv zamestnancov, tak tie by mali potom logicky oveľa vyššiu nezamestnanosť. A vieme, že to tak nie je. Takže štandardný Zákonník práce, ktorý sa pripravuje, je, predovšetkým slúži na ochranu práv zamestnancov a nemá vplyv na nejaké zhoršovanie konkurencieschopnosti.
Hrušovský, Pavol, podpredseda NR SR (2010-12-07):
Panie poslankyne, páni poslanci, poprosím vás, aby ste zaujali svoje miesta v rokovacej sále, pripravili si hlasovacie zariadenia, pristúpime k hlasovaniu. (Reakcia z pléna.) Pán poslanec Poliačik, máte procedurálny návrh. Kde je? Pán poslanec Poliačik.
Blanár, Juraj, podpredseda NR SR (2023-05-24):
Vážené pani poslankyne, páni poslanci, venujte ešte pozornosť tomuto oznamu. Po dohode predsedu parlamentu a predsedu finančného výboru pána Viskupiča budeme začínať po obedňajšej prestávke o 14.15 hod., pretože budú mať ešte výbor, takže požiadali o začiatok po obedňajšej prestávke o 14.15 hod. Ďakujem. (Prestávka.)
Bugár, Béla, podpredseda NR SR (2010-09-08):
Páni poslanci, ktorí ste začali protestovať, pán poslanec reagoval na pána predrečníka, kde hovoril o tom, že on má tiež také isté pocity, a zdôvodnil prečo. Takže, pán poslanec Jasaň, nech sa páči.
Hrnčiar, Andrej, podpredseda NR SR (2020-02-20):
Pán poslanec Budaj.
Jurzyca, Eugen, poslanec NR SR (2016-04-26):
Ďakujem pekne. Rado, dve faktické poznámky v tejto faktickej k tomu, že Radičovej vláda neuviedla čísla v časti školstvo ani tak, ako súčasná vláda v programovom vyhlásení. Prvá poznámka. Ťažšie sa ráta v čase, keď vláda zdedí deficit 7,9 % HDP, v čase, keď ekonomika poklesne o viac ako než 5 %, než v čase, keď sa ekonomika nachádza v stave po 6. roku hospodárskeho rastu. To je tá prvá faktická. Druhá faktická je, že dnes sa s číslami narába oveľa lepšie než vtedy. A to aj preto, v oblasti školstva, že diskutujúci sú vybavení informáciou o tom, aký je rozdiel medzi platmi učiteľov v zahraničí a vysokoškolsky vzdelanými ľuďmi v zahraničí a tento rozdiel dokážu porovnať s rozdielom platov učiteľov a vysokoškolsky vzdelaných ľudí na Slovensku. To je číslo, ktoré sa nachádza v OECD publikácii „Education at a Glance“. Nebolo tam v roku 2007, teraz to ukazujem (rečník zobral do rúk názorný materiál, ukazujúc ho plénu), v našom riadku za Slovensko Ficova druhá vláda, pardon, prvá vláda uvádzala len M, posielala M, to znamená missing data, v roku 2007 to nebolo, v roku 2008 to nebolo, v roku 2009 to tiež nebolo, ani v roku 2010. Až v roku 2011 sa to v tejto štúdii objavilo, lebo v 2010 sme potom dali my, hoci sme až v lete sa dostali k vláde, aby sa debata viedla okolo čísel.
Pellegrini, Peter, predseda NR SR (2023-11-16):
S reakciou na faktické pani poslankyňa Škopová.
Kollár, Boris, predseda NR SR (2021-10-21):
Ďakujem. Tak budeme teraz pokračovať o návrhu poslancov Národnej rady Slovenskej republiky Roberta Fica, Vladimíra Faiča, Maroša Kondróta a Richarda Takáča na vykonanie kontrolnej činnosti Národnej rady Slovenskej republiky opatrení verejnej energetickej politiky v súvislosti so zmiernením negatívnych dopadov na ceny energií podľa § 127 a nasl. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh má tlač 715. Návrh uvedie poslanec Maroš Kondrót, prosím ho, aby sa ujal slova.
P. Hrušovský, predseda NR SR: (2004-09-09):
Panie poslankyne, páni poslanci, prerušujem teraz rokovanie 31. schôdze Národnej rady Slovenskej republiky. Chceli ste, pani poslankyňa? Nie. Tak ako sme sa dohodli, z dôvodov protokolárnych povinností súvisiacich s návštevou iných predstaviteľov parlamentov v Slovenskej republike do 14.00 hodiny. Budeme potom pokračovať v rokovaní prerokúvaním pravidelného bodu programu hodina otázok a odpovedí a o 15.00 hodine prerokúvaním bloku zákonov, ktorých predkladateľom je z poverenia vlády minister spravodlivosti Daniel Lipšic. Prerušujem rokovanie do 14.00 hodiny. (Prerušenie rokovania o 11.00 hodine.) (Pokračovanie rokovania o 14.00 hodine.) Tretí deň rokovania 31. schôdze Národnej rady Slovenskej republiky 9. septembra 2004 o 14.00 hodine
Sulík, Richard, predseda NR SR (2010-11-30):
Ďakujem. Pýtam sa, či pani poslankyňa Gabániová je prítomná. Nie. Tak poprosím vymazať procedurálny návrh, to bol zrejme omyl. Otváram rozpravu k tomuto bodu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Dvaja sa hlásia. Uzatváram možnosť prihlásiť sa do rozpravy ústne. Pán poslanec Kollár, nech sa páči.
Kaník, Ľudovít, poslanec NR SR (2010-07-08):
Sľubujem. (Potlesk.)
Brisudová, Martina, poslankyňa NR SR (2021-06-30):
Ďakujem pekne za slovo. Vážené kolegyne, milí kolegovia, pán minister financií vo svojom prejave detailne analyzoval a vysvetľoval dôvody, ktoré mu opoziční poslanci kladú za vinu. Možno je Igor Matovič neštandardný politik, ale som presvedčená o tom, že jeho snahou je odstránenie nespravodlivosti v našej krajine. Mnohí ľudia tú nespravodlivosť naozaj prežívali na vlastnej koži. Nevedeli sa dovolať práva, pretože finančné zdroje sa napríklad rozdávali iba vyvoleným. Mne je veľmi blízka samospráva a musím povedať, že financie dostávali väčšinou len tie obce alebo tie mestá, ktoré viedli naši ľudia. Ostatné zostávali bez zdrojov, a tak sa prehlbovali regionálne rozdiely. Našim ľuďom dokonca tak chutila moc, že sa neštítili čestných ľudí postaviť pred súdy, a to bol aj môj prípad. Neštítili sa toho, že na polícii sa rôzne prípady zasúvali do toho najspodnejšieho šuflíka s odpoveďou, že tento skutok sa vôbec nestal. Mnohé skutky sa ale stali a dnes sa to povestné zauzlené klbko pomaly rozmotáva a rozmotáva sa aj zásluhou Igora Matoviča, ktorý, ako tu počúvam, sa pre najmä HLAS a pre SMER stáva nepohodlným, a to nielen politicky, ale už aj ľudsky. Zámerom opozičného SMER-u a HLAS-u je v tomto prípade nielen odvolať ministra financií Slovenskej republiky, ale aj frontálny útok na súčasnú vládu. Som ale presvedčená o tom, že aj mnohí poslanci a mnohé poslankyne, ktoré sedia v slovenskom parlamente... (Prerušenie vystúpenia časomerom.)
Hrnčiar, Andrej, podpredseda NR SR (2019-05-16):
Otváram všeobecnú rozpravu. Do rozpravy som dostal jednu písomnú prihlášku, od poslanca Stanislava Drobného. O slovo požiadal pán poslanec Kecskés, nech sa páči.
M. Číž, podpredseda NR SR: (2008-04-01):
S faktickými poznámkami sa hlásia poslanci Ivan Štefanec a Gábor Gál. Pýtam sa, či ešte niekto sa hlási. Ak nie, uzatváram možnosť prihlásiť sa s faktickou poznámkou k vystúpeniu pána Janiša. Slovo má pán poslanec Ivan Štefanec.
Zelník, Štefan, poslanec NR SR (2017-04-04):
Ďakujem pekne za slovo. Myslím si, že viacerí sme tí, ktorí si myslíme, že nedeľa by mala byť na oddych, ale mne troška vadí tá argumentácia pri sviatkoch, ktoré sa predtým v zákone schvaľovali, a nerobme z tých Slovákov alebo Bratislavčanov tých, ktorí, keď je u nás voľno a vo Viedni budú otvorené obchody, že to bude nejaký exodus a nejak. Áno, robilo sa to vtedy, keď sa otvorili hranice, ale myslím si, že ten tovar je tak u nás, ako aj vo Viedni, a teda, že neplatí to, že keď je u nás voľno a v Rakúsku je otvorené, že teraz pol Bratislavy ide nakupovať do Viedne. Dávno to už nie je pravda. Ďakujem.
Grendel, Gábor, doterajší podpredseda NR SR (2023-10-25):
Pán poslanec Igor Válek.
Pčolinský, Peter, poslanec NR SR (2017-04-07):
Ďakujem pekne. Vážený pán poslanec, milý Erik, no, od mediálneho mága, guru slovenského politického marketingu som čakal viac. Úprimne, bola to taká zmes – ako to bolo – babských rečí a poloprávd a nezmyslov. Ale skúsme sa pozrieť na inú vec. Hovoríme tu o ochrane detí a zneužívaní a tak ďalej. Slečna Tamara, keď ležala na JIS-ke sfetovaná na šrot, o 4 dni zdravučká jak ryba, detoxikovaná, pod kontrolou Tománkovcov 40-minútový rozhovor na TA3. Už bola O. K. Už tá výpoveď bola O. K. To už nebolo zase obrátenie výpovede, to už bolo v poriadku. Nie je náhodou Tamara súdnym príkazom pridelená do Polomy? Čo robí v Čistom dni? To je O. K. Napriek tomu, že je to marenie výkonu súdneho rozhodnutia. Nad tým sa vôbec nepozastavujete. A je mi úplne jasné, že jedinou vašou obranou pána ministra Richtera je Boris Kollár. To je ten najväčší problém, nejaká facebooková komunikácia. To je najväčší problém. To je tak závažný problém, že mediálny guru strany SMER a pravá, ľavá či neviem aká ruka predsedu vlády musí Borisa Kollára riešiť, lebo toto je ten najväčší problém. Čo skrývate?
Hrušovský, Pavol, poslanec NR SR (2014-04-01):
Pani podpredsedníčka, ja by som chcel poprosiť, keby ste na 10 minút prerušili rokovanie, lebo ja sa pamätám, že na začiatku rokovania boli predložené nejaké procedurálne návrhy so zmenou bodu prerokovávania jednotlivých návrhov zákonov. Odporúčam, aby sme v kancelárii zistili, aká bola vtedy schválená dohoda. Ak nebola taká, ako hovorí pán poslanec Novotný, žiaľ, musíme pokračovať, ak to nebolo schválené podľa schváleného programu. (Reakcia z pléna.) Tak keď nie, tak...
Laššáková, Jana, podpredsedníčka NR SR (2015-04-23):
Pán poslanec, ako o prvom budeme hlasovať o vašom procedurálnom návrhu pri hlasovaní. (Reakcia z pléna.) Tak o dvoch procedurálnych návrhoch. Dobre, dobre, pani spravodajkyňa dá o tomto hlasovať. (Reakcia z pléna.) A, pán poslanec, naozaj, nepoučujte. Nech sa páči, pán minister, chcete zaujať stanovisko? Áno. Nech sa páči.
D. Lipšic, podpredseda vlády a minister spravodlivosti SR: (2005-05-24):
Chcem sa vám poďakovať, chcem sa poďakovať všetkým sudcom a prokurátorom, ktorí pracovali v rekodifikačnej komisii a ktorí pripravili trestné kódexy, ktoré považujem v súčasnosti za jedny z najmodernejších v Európe. Ďakujem veľmi pekne a želám rokovaniu snemovne ešte veľa podobných úspechov. (Potlesk.)
P. Hrušovský, predseda NR SR: (2004-02-03):
(Hlasovanie.) 135 prítomných, 35 za návrh, 12 proti, 86 sa zdržalo, 2 nehlasovali. Návrh sme neschválili. Pán poslanec Harna bol poverený výborom, aby predniesol návrhy uznesení k prerokúvanému návrhu zákona č. 608/2003 Z. z. o štátnej správe pre územné plánovanie, stavebný poriadok a bývanie pod tlačou 530. Pán poslanec Harna. [Hlasovanie o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 530.] I. Harna, poslanec: Ďakujem za slovo. Vážený pán predseda, dajte hlasovať o tom, že predložený návrh zákona sa v zmysle § 73 ods. 3 vracia na dopracovanie navrhovateľom.
Suja, Miroslav, poslanec NR SR (2020-04-07):
Pán predsedajúci, ďakujem za slovo. Pán Pročko, tykali sme si, ale môžme si vykať. Takže kľudne ešte raz. Pán Pročko, slabý herecký výkon, veľmi slabý. My nemusíme z vás robiť idiota, naozaj my nemusíme z vás robiť idiota. Vy ste sa tu prezentovali ako odborník na životné prostredie, lebo vo vašej rodnej obci mali ste na starosti životné prostredie ako poslanec a boli ste aj vo výbore. Ja si dovolím tvrdiť, že 12 rokov som bol poslanec mestský alebo Vyššieho územného celku v Banskej Bystrici a mal som na starosti alebo spolupodieľal som sa na tvorbe územného plánu v časti životného prostredia, čo sa týka ťažby zlata a podobných vecí, čo sa, bolo v Banskobystrickom samosprávnom kraji, pomáhal som v boji proti bridlicovým plynom na východe a nedovolím si tvrdiť o sebe za tých 12 rokov, že som odborník na životné prostredie. Z vášho vystúpenia som sa nič odborné nedozvedel. Ako za toto vystúpenie by ste sa mohli hanbiť, aj keby ste akokoľvek sa to snažil verbálne a neverbálne vystúpiť. Niekedy s Ďurom Mokrým ste mali oveľa lepšie vystúpenia. A ak chceme tu nejak na odbornej báze pokročiť, tak si myslím, že takýmito útokmi alebo takýmito divadelnými vystúpeniami, ako ste teraz predviedol, si myslím, že sa nedo..., nedôjdeme nikam. Ďakujem.
J. Ivančo, poslanec: (2008-11-27):
Ďalšia vec je, keď sme vládli my, ten stav bol žalostný, začal veľmi zle, ale trend bol k tomu, že to skončilo na 90,7 %. Dva roky vládnete a trend je zlý, pretože rozdiel medzi priemernou mzdou v školstve a v národnom hospodárstve stále klesá. Takisto, ako vám klesá podiel výdavkov z HDP, to som vám hovoril, 2 %, 1,9; 1,8 a v tomto roku 1,76. Pani kolegyňa, nič iné, len fakty. Povedal som len čísla. Ďakujem pekne. (Potlesk.)
V. Mečiar, poslanec: (2010-03-04):
Pokiaľ ide o otázky postoja k ľudským a občianskym právam, tie treba dokazovať v každej etape života, nielen v istom okamihu a potom sa na princípe zásluhovosti celý život viezť. Samozrejme, že v starej Národnej rade exorcista vysvätil celú Národnú radu pred zlým duchom, táto nebola vysvätená. Ak by vysvätená bola, tak by tu pár ľudí nesedelo a ja by som tu určite bol. Pokiaľ ide o otázky chápania hodnoty kresťanstva a hodnôt slobôd ľudských, sú nedeliteľné. Spadajú do seba. Kresťanstvo a solidarita sa navzájom podporujú, tie myšlienky sú dávno zrelé, len niektorým  ani storočie nepomôže na to, aby sa k základu  vrátili. Pokiaľ ide o samotné vyjadrenie k obsahu tejto normy, lebo história je históriou, v podstate nezaznel žiaden fakt, ktorý by dokresľoval, že niečo bolo inak, ako som povedal, preto ďakujem.
Kamenický, Ladislav, poslanec NR SR (2015-10-01):
Budeme hlasovať o druhom pozmeňujúcom návrhu Zsolta Simona. Dajte, prosím, hlasovať.
Šutaj Eštok, Matúš, poslanec NR SR (2021-06-16):
Ďakujem pekne kolegom za konštruktívne pripomienky. Pán poslanec Kotleba, rozumiem, že asi potrebujete si trošku zvýšiť percentá, keď sledujete tie prieskumy, aj keď nerozumiem tomuto útoku. Pokiaľ sa chcete baviť nejako vecne o informatizácii, ja budem veľmi rád, keď budete používať nejaké fakty. Neviem, o akých odpočúvaniach ministerstiev tu hovoríte, musím úprimne povedať, že som prekvapený z vášho vystúpenia, ale rozumiem, rešpektujem to, robíte si svoju politiku, tie percentá sú, aké sú. Mňa to mrzí, že potrebujete útočiť do opozičných kolegov, ja nebudem túto, nebudem v tomto pokračovať, takže beriem na vedomie a rozumiem situácii, v ktorej ste. Ďakujem pekne.
Pellegrini, Peter, predseda NR SR (2015-12-02):
Ďakujem pekne. Vyhlasujem rozpravu za skončenú, nech sa páči, o slovo ešte požiadal pán navrhovateľ, keďže avizuje krátkosť svojho vystúpenia, ešte by sme dokončili pred hlasovaním. Nech sa páči.
O. Nachtmannová, poslankyňa: (2009-02-11):
Ďalšia vec. V roku 2006, aký bol deficit verejných financií? Aký bol? Štyri celé dve percenta. Spĺňali sa týmto Maastrichtské kritériá? Nespĺňali. Táto vláda od začiatku robila všetko pre to, aby spĺňala Maastrichtské kritériá. Veľmi dobre všetci o tom vieme, že minister Počiatek bol vyhodnotený ako najlepší minister eurozo..., tak nech bol medzi šiestimi, pán Mikloš sa tam nikdy neocitol (reakcie z pléna) a kvôli čomu bol? Pretože zodpovedne pristupoval k deficitu verejných financií. Takže, prosím vás, takýmito sugestívnymi vetami by ste nemali začínať. Ďakujem.
Paška, Pavol, predseda NR SR (2014-11-10):
Vážené pani poslankyne, vážení páni poslanci, pristúpime teraz k hlasovaniu o vyslovení nedôvery predsedovi vlády Slovenskej republiky. Dávam slovo spravodajkyni pani poslankyni Vittekovej. Poprosím ju, aby uviedla hlasovanie o návrhu uznesenia.
Žiga, Peter, podpredseda NR SR (2023-12-12):
V rozprave nasleduje pán poslanec Krátky. Nie je prítomný, stráca poradie. Ako ďalší pán poslanec Dostál, nech sa páči.
Laurenčík, Milan, podpredseda NR SR (2020-11-24):
(Zaznievanie gongu.) Vážené panie poslankyne, vážení páni poslanci, keďže tu nemáme spravodajcu pána Ľuboša Krajčíra, nemáme, prerušujem rokovanie o tomto bode programu. Budeme pokračovať nasledujúcim bodom programu, ktorým je druhé čítanie o vládnom návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov . Vládny návrh zákona je pod tlačou 272. Spoločná správa výborov má tlač 272a. Prosím pána ministra dopravy a výstavby Andreja Doležala, aby vládny návrh zákona odôvodnil. Nech sa páči, pán minister, máte slovo.
Kozelová, Monika, poslankyňa NR SR (2022-10-21):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám preto informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončila som, prosím, otvorte rozpravu.
Janckulík, Igor, poslanec NR SR (2023-12-15):
Ďakujem za slovo. Vážený pán predsedajúci, kolegyne, kolegovia, minule som tu v parlamente mal študentov jedného gymnázia. Ich prvá otázka bola: skrátené legislatívne konanie. Pýtali sa na to preto, lebo to majú v školských osnovách. A viete, ako sa im ťažko vysvetľuje, že v zákone sú vedené jasné podmienky, kedy môže byť skrátené legislatívne konanie. A tu v Národnej rade sa to porušuje ako na bežiacom páse. Potom sa pýtali svojich učiteľov, že prečo sa to vlastne učia, keď tento zákon sa porušuje práve v Národnej rade, ktorá zákony vytvára. Ďakujem.